Mukim Belimbing Kanan

Mukim Belimbing Kanan (; ) ialah sebuah mukim (daerah kecil) dalam kawasan pentadbiran Daerah Padang Terap, di negeri Kedah, Malaysia. Mukim ini mempunyai penduduk seramai 11,372 orang pada tahun 2010.

Geografi 

Persempadanan Mukim Belimbing Kanan bersama-sama mukim lain dalam Daerah Padang Terap telah diwartakan pada tahun 1956. Mukim Belimbing Kanan Temak terletak barat Daerah Padang Terap. Ia bersempadan dengan mukim lain iaitu Mukim Belimbing Kiri di bahagian utara, Mukim Padang Terap Kiri dan Mukim Padang Terap Kanan di bahagian timur laut, Mukim Pedu di bahagian timur, Mukim Tekai di bahagian selatan, Mukim Gajah Mati (dalam Daerah Pokok Sena) di bahagian barat dan Mukim Padang Temak di bahagian barat laut.

Dari segi politik, Mukim Belimbing Kanan terletak dalam kawasan parlimen Padang Terap, manakala dalam kerusi Dewan Undangan Negeri Kedah, Mukim Belimbing Kanan terletak dalam kawasan Kuala Nerang.

Sungai Padang Terap merupakan sungai utama di Mukim Belimbing Kanan, yang membentuk sempadan antara Mukim Belimbing Kanan dengan Mukim Belimbing Kiri. Terdapat empat sungai yang termasuk dalam sub-lembangan Sungai Padang Terap, merangkumi Charok Baroh Rambai, Charok Kuala Nangka, Charok Petra dan Sungai Pedu. Sungai Pedu yang terbentuk dari hasil camtuman Sungai Bong dan Sungai Mong Gajah yang berpunca di Tasik Pedu, di Kampung Kuala, Mukim Pedu turut melalui di sepanjang kawasan petempatan dalam Mukim Belembing Kanan seperti Kampung Pengkalan Besar, Kampung Jelutong, Kampung Acheh dan sebagainya. Charok Jelutong yang berpunca dari Bukit Kechil juga merupakan salah-satu saliran dalam Mukim Belimbing Kanan yang bermuara di Sungai Pedu, di tenggara Kuala Nerang.

Terdapat juga beberapa bukit-bukau di kawasan Mukim Belimbing Kanan seperti Bukit Tok Mat Sih, Bukit Korah (atau Bukit Karoh), Bukit Gedung, Bukit Kechil, Bukit Tok Din, Bukit Pinang, dan Bukit Naga Pipit. Bukit Tok Mat Sih berfungsi sebagai persempadan mukim antara Mukim Belimbing Kanan dengan Mukim Padang Temak. Bukit Korah yang terletak di bahagian timur mukim membentuk sempadan antara Mukim Belimbing Kanan dan Mukim Padang Terap Kanan Sebuah banjaran bukit tanpa nama dekat Hutan Simpan Kekal Bukit Genting Tampol berfungsi sebagai persempadan antara mukim ini dengan Mukim Gajah Mati, iaitu mukim dalam Daerah Pokok Sena.

Pentadbiran
Mukim Padang Temak dipimpin oleh seorang penghulu mukim; pemegang jawatan semasa ialah Encik Iskandar Hasdi bin Haji Ismail. Pejabat penghulunya terletak di Kuala Nerang. Mukim ini  diurus tadbir oleh Kerajaan Negeri Kedah melalui Majlis Daerah Padang Terap (MDPD).

Kampung-kampung 
Ada 37 buah kawasan perkampungan yang direkodkan di Mukim Belimbing Kanan.

Kampung-kampung 
Ada 24 buah taman perumahan yang direkodkan di Mukim Belimbing Kanan.

Demografi 
Berdasarkan Banci Penduduk dan Perumahan Malaysia 2010, kawasan Mukim Belimbing Kanan mempunyai jumlah penduduk seramai 11,372 orang dengan pecahan jantina iaitu 5,753 orang penduduk berjatina lelaki dan 5,619 orang penduduk lagi berjantina perempuan. Seramai 11,230 orang yang berwarganegara Malaysia dan 142 orang bukan warganegara Malaysia tinggal di Mukim Belimbing Kanan. Bumiputera ialah kaum majoriti atau paling banyak yang bermastautin di Mukim Belimbing Kanan dengan jumlah penduduk mencecah 10,833 orang, dengan pecahan 10,784 orang ialah orang Melayu dan selebihnya ialah bumiputera lain seperti Siam dan Orang Asli. Selain itu, terdapat 335 orang yang berbangsa Cina, dan 48 orang berbangsa lain-lain menetap di Mukim Belimbing Kanan. Kaum minoriti di Mukim Belimbing Kanan ialah kaum India dengan jumlah penduduk 14 orang. Terdapat 2,618 buah isi rumah dan 2,966 buah tempat kediaman dalam Mukim Belimbing Kanan pada tahun 2010.

Lihat juga 
 Daerah Padang Terap

Rujukan 

Mukim di Daerah Padang Terap